CELEX: 22020D0080
Language: et
Date: 2018-03-23 00:00:00
Title: EMP ühiskomitee otsus nr 63/2018, 23. märts 2018, millega muudetakse EMP lepingu IX lisa „Finantsteenused“ [2020/80]

30.1.2020   
               
               
                  ET
               
               
                  Euroopa Liidu Teataja
               
               
                  L 26/58
               
            
         EMP ÜHISKOMITEE OTSUS
         nr 63/2018,
         23. märts 2018,
         millega muudetakse EMP lepingu IX lisa „Finantsteenused“ [2020/80]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 17. detsembri 2015. aasta delegeeritud määrus (EL) 2016/438, millega täiendatakse Euroopa Parlamendi ja nõukogu direktiivi 2009/65/EÜ seoses depositooriumide kohustustega (1).
                  
               
                     (2)
                  
                  
                     EMP lepingusse tuleb inkorporeerida komisjoni 25. juuli 2016. aasta rakendusmäärus (EL) 2016/1212, milles sätestatakse rakenduslikud tehnilised standardid seoses standardkorra ja -vormidega teabe esitamiseks vastavalt Euroopa Parlamendi ja nõukogu direktiivile 2009/65/EÜ (2).
                  
               
                     (3)
                  
                  
                     Seetõttu tuleks EMP lepingu IX lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu IX lisa punkti 30f (komisjoni direktiiv 2010/44/EL) järele lisatakse järgmine tekst:
            
                        „30g.
                     
                     
                        
                           32016 R 0438: komisjoni 17. detsembri 2015. aasta delegeeritud määrus (EL) 2016/438, millega täiendatakse Euroopa Parlamendi ja nõukogu direktiivi 2009/65/EÜ seoses depositooriumide kohustustega (ELT L 78, 24.3.2016, lk 11).
                        Käesolevas lepingus loetakse nimetatud delegeeritud määruse sätteid järgmises kohanduses.
                        
                                     
                                 
                                 
                                    Artikli 10 lõike 1 teises lõigus lisatakse EFTA riikide puhul sõnade „võtavad pädevad asutused arvesse komisjoni poolt Euroopa Parlamendi ja nõukogu määruse (EL) nr 575/2013 artikli 107 lõike 4 kohaselt vastu võetud rakendusakte“ järele sõnad „mida kohaldatakse EMPs“.
                                 
                              
                  
                        30h.
                     
                     
                        
                           32016 R 1212: komisjoni 25. juuli 2016. aasta rakendusmäärus (EL) 2016/1212, milles sätestatakse rakenduslikud tehnilised standardid seoses standardkorra ja -vormidega teabe esitamiseks vastavalt Euroopa Parlamendi ja nõukogu direktiivile 2009/65/EÜ (ELT L 199, 26.7.2016, lk 6).“
                     
                  
         
            Artikkel 2
            Delegeeritud määruse (EL) 2016/438 ja rakendusmääruse (EL) 2016/1212 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 24. märtsil 2018, tingimusel et kõik EMP lepingu artikli 103 lõike 1 kohased teated on edastatud, (*1) või EMP ühiskomitee otsuse (millega inkorporeeritakse EMP lepingusse Euroopa Parlamendi ja nõukogu direktiivid 2013/14/ELja 2014/91/EL) jõustumise päeval, olenevalt sellest, kumb kuupäev on hilisem.
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 23. märts 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 78, 24.3.2016, lk 11.
         
            (2)  ELT L 199, 26.7.2016, lk 6.
         
            (*1)  Põhiseadusest tulenevad nõuded on nimetatud.